El e Ranma de la Școala Saotome de Arte Marțiale Mixte.
Ea e Akane de la Dojoul lui Tendo.
Părinții lor au decis să-i logodească.
- Nu decide tu pentru mine! - Ce enervant!
Ranma are o problemă.
Ce naiba ai făcut?
Se transformă în fată când e stropit cu apă.
RANMA1/2
BILETE DE DRAGOSTE
- 'Neața! - Ați auzit?
Zvonul despre Ranma?
Poftim? Are două logodnice?
Vai! Toți vorbesc numai de asta!
Ce bine o fi de tine!
Cedează-mi mie una!
Ți se pare lucru ușor? Abia le fac față amândurora.
Logodnica deloc drăguță deja îmi dădea mult de furcă.
Atunci ce-ar fi să te însori cu logodnica drăguță?
Ryoga! Nu te-am mai văzut de mult!
Poftim! Un suvenir de la Okinawa.
Sigur nu e din prefectura Shiga?
Am auzit zvonul care circulă, Akane.
Referitor la cealaltă logodnică?
Nu mă deranjează. Oricum nu-mi pasă cu cine iese Ranma.
- Cică nu-i pasă. - N-are a face!
Indiferent cine e cealaltă fată,
mi se pare jignitor la adresa ta, Akane, să fii trădată în felul ăsta!
Așa, și? Eu ce vină am în povestea asta?
- Nu voiam să intervin… - E cumva…
…dar de ce te plângi când nu te privește?
Te încing de nu te vezi!
Nu știu cine ești,
dar oricine îi ia apărarea lui Ranma merită să moară!
Încetează, Ryoga! E fată!
E fată?
Vezi să nu! Arăți ca un băiat!
Pe cine faci tu băiat? Atac cu făină! Până aici ți-a fost!
Lovitura de grație!
Oprește-te, Ryoga!
Uită-te mai bine! Ucchan e fată.
Ai garda jos!
Pe bune? Tocmai ce te-am ajutat!
- Cum să-ți expui așa logodnica? - Nu suntem logodiți.
- Găseam eu ceva. - E vina cheliosului.
- Credeam că Ukyo e băiat. - Ryoga…
CABINET MEDICAL
Slavă Cerului! Ți-ai revenit?
Iartă-mă, Ryoga! Ai luat bătaie din vina mea.
Ba nu. Am intervenit fiindcă așa am vrut eu.
Îți mulțumesc oricum.
Akane!
Ce naiba cauți aici?
Doamne sfinte!
Cum ziceam, Ryoga,
nu-ți face griji pentru noi, o să fim bine.
Am înțeles.
Auzi la ea…
„Pentru noi”!
Alo!
Cu sentimentele mele cum rămâne?
De ce ești așa de abătut?
Îți place Akane, așa-i?
Fir-ai tu să fii!
Sunt de partea ta, nu pricepi?
Dă-mi voie să mă prezint!
Sunt Ukyo, experta în clătite și logodnica drăguță foc a lui Ranma.
CLĂTITĂRIA LUI UCCHAN
Să ies cu Akane la întâlnire?
Aranjez eu totul.
Sunt sigur că o să refuze.
- Fricosule! - Fir-ai tu să fii!
Plita e încinsă.
Ai încredere în mine.
O să mă asigur că acceptă întâlnirea.
Știi tu cum s-o convingi?
Voi face tot ce-mi stă în putință ca întâlnirea să fie reușită.
Dacă se îndrăgostesc, atunci rămân unica logodnică a lui Ranma.
AKANE, TE AȘTEPT LA 14:00 RYOGA
- Gata! E biletul de dragoste perfect! - Poftim? „De dragoste”?
Mă duc să-l livrez personal.
Acum?
Batem fierul cât e cald. Mâine e ziua cea mare.
Mergi acasă și pregătește-te de întâlnire!
Akane!
Asta e…
- Ukyo! - Scuze că v-am deranjat de la cină.
- Ești prietenă cu Akane? - Tată, dă-mi voie să vă fac cunoștință!
Ea e Ukyo Kuonji, logodnica drăguță a lui Ranma.
Logodnica lui…
Bună seara, domnule!
Ai decis de capul tău să mă logodești cu Ukyo! Asumă-ți răspunderea!
Dacă află tatăl lui Akane…
Impardonabil!
De ce ai venit să mă vezi?
Nu te înțelegi bine cu Ranma, așa e, Akane?
Poftim?
Cu alte cuvinte, poți decide să rupi logodna.
Auzi…
Sau ești cumva îndrăgostită de el?
Să nu-mi spui că sunteți amândoi îndrăgostiți lulea…
Desigur că…
Nu! Nu e deloc drăguță, nu vezi?
- Chiar nu vă suportați! - Exact!
Sper că știi ce te așteaptă dacă te desparți de Akane!
Da?
În fine, ce-ai zice să lămurim situația odată pentru totdeauna? Te aștept.
TE AȘTEPT LA 14:00 RYOGA
E o scrisoare?
„Akane Tendo, te aștept mâine la 14:00 la clătităria lui Ucchan.”
E o provocare?
Poftim? Ai aranjat o întâlnire pentru Akane și Ryoga?
Da. Tocmai i-am livrat biletul de dragoste.
Akane nu va accepta nici în ruptul capului!
Ești sigur?
Nu există fată cu o personalitate mai puțin drăguță în toată Japonia!
Am întâlnire! Trebuie să mă îmbrac cât mai drăguț!
Deși extrem de improbabil, dacă acceptă,
dau o sute de ture în jurul orașului ca fată.
Refuz să cred că există o fată așa de puțin drăguță cum spui tu!
E de rău. Nu mă așteptam la asta.
Fir-ar el de Ryoga!
Nici măcar n-a invitat-o personal la întâlnire. Penibil!
Cu alte cuvinte, poți decide să rupi logodna.
Auzi la ea! Tu ești aia care a apărut din neant!
Îți accept provocarea cu dragă inimă.
Ce faci, Ranma?
- Mai e puțin. Nu mergi să te pregătești? - Vezi-ți de treaba ta!
Apropo, Ranma, ai face bine să nu te amesteci între noi, bine?
Poftim? Eu? Ce face?
„Între noi”?
Doar nu ai de gând să te duci?
Cum aș putea să refuz?
Alo…
Abia aștept!
Nu te credeam genul ăla de fată!
Uite ce!
Mi-e egal dacă rămân sau nu logodnica ta.
Dar am și eu mândria mea! Nu pot să nu mă prezint!
Prea bine atunci.
Așa-ți trebuie, Ranma!
Să nu te amesteci între noi, bine?
Să nu vă închipuiți că va fi așa de ușor!
Iată-mă-s!
Akane!
Ce mă bucur că ai venit!
Desigur.
Carevasăzică, te încântă ideea unei întâlniri cu el?
Poftim? Ce tot spui acolo?
Am ajuns.
Ryoga?
- Scuze. - Unde e clătităria?
- M-am rătăcit puțin pe drum. - Unde e?
Cu alte cuvinte, nu e un duel?
Ce duel?
Ține! Le-am cumpărat pe drum.
Mulțumesc.
Ce o fi pățit în drum spre întâlnire?
FELICITĂRI
Fiindcă vă doresc o întâlnire reușită, clătita e din partea casei.
„Întâlnire”?
M-am prins!
Încearcă să mă convingă să rup logodna, făcându-mi lipeala cu alt tip!
Cum l-o fi convins pe bietul Ryoga să accepte?
Delicios, nu?
O să-i stric întâlnirea! Îi arăt eu ei amestec! Las' că vede ea!
REZERVARE PRIVATĂ
Gata, vă las singuri acum!
Poftim?
O clipă! Unde pleci?
Sunt în plus, mă retrag.
Doar nu ai de gând să mă lași singur cu ea?
Ba da, doar e o întâlnire, nu?
Și eu ce-ar trebui să fac?
Așa deci. Se pare că Ryoga a fost obligat să vină la întâlnire cu mine.
O placi? Atunci sedu-o!
Te-ai țicnit? Încă nu știu ce simte. Cum să…
Fă-ți curaj și încearcă-ți norocul!
Nu pleca! Rămâi aici cu mine!
- Te implor! - Ești enervant!
Gata, gata.
Văd că Ryoga nu-și dorește deloc o întâlnire cu mine, așa că…
- Greșit! - Îmi doresc!
Akane, sentimentele mele pentru tine sunt…
Da? Atunci…
Ryoga, infidelule!
Poftim?
Ai uitat complet de mine
și ți-ai dat întâlnire cu o altă femeie?
Sunt de nerecunoscut în ținuta asta!
Totul e doar o neînțelegere, Akane! Habar nu am cine e tipa!
Tu cine naiba ești?
Eu sunt
logodnica lui Ryoga!
Logodnica?
Nu știam că am o logodnică.
Nu mă surprinde că nu știai nimic,
întrucât logodna a fost pusă la cale de părinții noștri…
- De ce te porți ca o sălbatică? - Ce naiba e în capul tău?
Ce mă fac?
De ce stai pe gânduri?
Doar nu te lași pus la punct de o logodnică apărută din neant?
Are dreptate. Nu există motive de șovăială.
O iubesc pe Akane!
- Akane! - Da?
Te…
Ce faci?
Dacă îmi dai papucii…
uite ce te-așteaptă!
Încetează!
Fir-ai tu să fii! Akane și Ryoga erau gata să-și mărturisească iubirea!
- Auzi… - Te-ai găsit tu să intervii între ei!
Noi doi vom fugi departe!
Alo!
Unde a dispărut fufa aia?
Auzi, de ce trebuie să mă ascund precum un șobolan?
PROTEJAȚI PARCUL
- Ascultă, am o fată la care țin… - Nu-mi spui nicio noutate, P-chan.
De unde știi că eu sunt P-chan?
- Mare idiot mai e! - De la cine știi?
- Nu s-a prins cine sunt? - De unde știi?
Cu atât mai bine!
Doar sunt logodnica ta!
Știu absolut totul despre bărbatul iubit!
Știi și totuși…
- …vrei să fii cu mine. - Poftim?
Ia vezi! De ce ai devenit brusc serios?
- Sunt atât de fericit. - Tu nu știi cine sunt eu?
N-ai zis că ești logodnica mea?
PUNEȚI GUNOIUL ÎN PUBELE
Ce faci? Dă-mi drumul, nemernicule! Ia vezi!
A fost cât pe ce!
- Nu! - Ryoga!
Bietul de tine! Îmi pare rău că ai fost târât în povestea asta!
Îi porți pică lui Ryoga sau care-i faza?
Ce păcat că s-a ales praful de întâlnirea ta!
Ranma! Ești cumva gelos?
Nu te mai umfla atât în pene, stricato!
„Stricato”?
Un bilet a fost de ajuns să flirtezi de mama focului!
Singura persoană care a flirtat de mama focului ai fost tu, idiotule!
Eu nici măcar nu știam că asta e o întâlnire.
Bine, dacă asta e părerea ta despre mine…
A DOUA ZI CAFENEAUA DOHATSUTEN
Îmi cer scuze că te-am invitat în oraș azi.
- Ți-am stricat programul? - Nu, deloc.
Oare e aievea? Nu-mi vine să cred că ea m-a scos pe mine la întâlnire!
Ceva atât de frumos…
n-are cum să fie adevărat!
Domnule!
Nu mă doare.
Știam eu că nu-i aievea.
Ryoga?
Ba a durut puțin.
Deci nu visez?
Vrei să mergem altundeva?
Pare că se distrează!
Hai să facem o plimbare cu barca!
Ar fi nasol rău dacă ai cădea în lac, nu-i așa, P…
Dați-ne pace, afurisiților!
PESCUITUL INTERZIS
Nu ne băgați în seamă, vă rog! Eu și Ranma suntem la întâlnire!
Atunci de ce mi-ai făcut atâta scandal dacă și tu vrei să ieși la întâlniri?
Ranma!
Un infidel ca tine nu merită să fie logodnicul lui Akane!
Ryoga, infidelule care ești! Ești un infidel!
Ai uitat de mine… De propria ta logodnică!
Să înțeleg că, atunci când m-ai îmbrățișat deunăzi,
doar te-ai prefăcut că mă iubești?
Știu că ești un porc, dar nu mă deranjează câtuși de puțin!
S-ar putea să nu mai întâlnesc altă fată
capabilă să afirme una ca asta tot restul vieții mele!
Iar fufa asta? De câte ori are de gând să-mi strice ploile?
- Inima mea îți aparține! - Vorbești serios?
Ar fi cazul s-o ștergi, Ranma.
Vai! Cine e acest Ranma de care pomenești?
Tu ești!
Ranma!
- Nu te ambala așa, Ryoga. - Ranma?
Te omor!
Tot n-am să cad în apă!
Indiferent cine era, în inima mea am trădat-o pe Akane.
Ești culmea! De ce-ți face atâta plăcere să-i faci zile fripte lui Ryoga?
Îmi pare rău, Ryoga. Idiotul de Ranma…
Rămas-bun, Akane!
Nu ne vom revedea niciodată.
Ryoga!
Nu mai pot emite pretenții la iubirea lui Akane!
- Ryoga! - A fost numai vina lui Ranma!
Nu credeam că va pune așa la suflet.
P-chan? Ce cauți tu aici?
P-chan! Așteaptă, P-chan!
Vino aici!
Ryoga a plecat?
Sper că n-a vorbit serios când și-a luat rămas-bun.
Nu-l duce deloc mintea pe porcul ăsta!
Ranma, vezi să-ți ceri scuze din inimă când se întoarce Ryoga!
Am impresia că i-a trecut deja supărarea.
E distractiv rău!
Nu te-ai plictisit?
Ce tot spui acolo? Nici vorbă!
Încă o dată!
RANMA1/2
Subtitrarea: Alexandra Grigore